Patxi Ferreira ble født i Salamanca og flyttet til Bilbao i ung alder. Han fikk sin førstelagsdebut sytten år gammel for Athletic Bilbao i 1984 som følge av at en spillerstreik tvang klubben til å måtte benytte reservespillere i en kamp. Han spilte hovedsakelig for klubbens rekruttlag Bilbao Athletic i divisjonen under, før den innsatsfylte midtstopperen etablerte seg på førstelaget i 1987/88-sesongen.